भारत सरकार

महिला एवं बाल विकास मंत्रालय

**राज्‍य सभा**

**अतारांकित प्रश्‍न संख्‍या 1257**

दिनांक 20 दिसंबर, 2018 को उत्‍तर के लिए

**कुपोषित बच्चों की कम संख्या को सूचित किया जाना**

**1257. श्री टी॰ रतिनावेलः**

 क्या महिला एवं बाल विकास मंत्री यह बताने की कृपा करेंगे किः

(क) क्या यह सच है कि देश के कई भागों में कुपोषित बच्चों की संख्या कम सूचित की गई है;

(ख) यदि हां, तो तत्संबंधी ब्यौरा क्या है;

(ग) क्या गलत विधियों के कारण इनका ठीक से पता नहीं चल पा रहा है; और

(घ) यदि हां, तो तत्संबंधी ब्यौरा क्या है?

**उत्‍तर**

 डा. वीरेन्‍द्र कुमार महिला एवं बाल विकास मंत्रालय में राज्‍य मंत्री

(क) से (घ) : पोषाहारीय संसूचकों पर आंकड़े स्‍वास्‍थ्‍य और परिवार कल्‍याण मंत्रालय द्वारा आवधिक आधार पर आयोजित राष्‍ट्रीय परिवार स्‍वास्‍थ्‍य सर्वेक्षणों के अंतर्गत इकट्ठे किए जाते हैं । इन सर्वेक्षणों के आयोजन में अंतरराष्‍ट्रीय जनसंख्‍या विज्ञान संस्‍थान (आईआईपीएस) नोडल अभिकरण होता है, जिसमें एक मानकीकृत कार्यविधि का इस्‍तेमाल किया जाता है ।

\*\*\*\*\*\*\*